b'\n_START_ARTICLE_\nMF \xc2\xabH\xc3\xb8gsfjord\xc2\xbb (1992)\n_START_SECTION_\nHistorikk\n_START_PARAGRAPH_\nDa fergene MF \xc2\xabH\xc3\xb8gsfjord\xc2\xbb og MF \xc2\xabHjelmeland\xc2\xbb ble bygget, var de blant de f\xc3\xb8rste bilfergene av typen SKS 75 (Standardferge Kort Samband 75 personbilenheter (PBE). Prislappen var 65 millioner per stykk. De ble skreddersydd for forholdene med kort overfartstid, hyppige avganger og kort terminaltid (av- og p\xc3\xa5lossing av biler og personer). Fergene ble bygget med fire motorer, noe som gj\xc3\xb8r at fergene slipper driftsstans ved vedlikehold p\xc3\xa5 en eller flere motorer. De har sidedekk over oppholdsrom for passasjerer og mannskap. Hengedekk ville \xc3\xb8kt terminaltiden s\xc3\xa5 opph\xc3\xb8yde sidedekk ble valgt._NEWLINE_Fergen har en kaptein, en maskinist, en styrmann, en matros, og en billett\xc3\xb8r (som ogs\xc3\xa5 fungerer som matros)_NEWLINE_Da fergen trafikkerte H\xc3\xb8gsfjordsambandet brukte den ca. ti minutter p\xc3\xa5 \xc3\xa5 krysse H\xc3\xb8gsfjorden og l\xc3\xa5 rundt fem minutter ved hver av kaiene. Avgangene skjedde ved to ganger i timen fra hver av kaiene. Tidligere gikk fergen ogs\xc3\xa5 innom kaien p\xc3\xa5 Forsand, men dette ble un\xc3\xb8dvendig da Lysefjordbrua ble \xc3\xa5pnet i 1999._NEWLINE_Av- og ombordkj\xc3\xb8ring av biler blir ofte utf\xc3\xb8rt i tre felt samtidig for \xc3\xa5 \xc3\xb8ke effektiviteten. Ved h\xc3\xb8y trafikk (fredager, s\xc3\xb8ndager, utfartsdager i ferier samt hele sommerferien) i sambandet blir billettering utf\xc3\xb8rt p\xc3\xa5 land. Ellers blir billettering foretatt under overfarten. De fleste bilf\xc3\xb8rere og deres passasjerer sitter i bilene under overfarten, men det er ogs\xc3\xa5 mulig \xc3\xa5 sitte i oppholdsrommene under sidedekkene._NEWLINE_Fra og med 2010 ble MF \xc2\xabH\xc3\xb8gsfjord\xc2\xbb erstattet med MF \xc2\xabFinn\xc3\xb8y\xc2\xbb i H\xc3\xb8gsfjordsambandet,  dette p\xc3\xa5 grunn av \xc3\xb8kende trafikk.'